पाएं अपने शहर की ताज़ा ख़बरें और फ्री ई-पेपरडाउनलोड करें
बीडीओ राजकिशोर प्रसाद शर्मा ने सोमवार को अपने चेंबर कक्ष में पंचायत सचिवों को घर घर वितरण करने के लिए मास्क सौंपा। मौके पर बीडीओ ने सभी पंचायत सचिवों और कार्यपालक सहायकों को निर्देश दिया कि प्रत्येक परिवार के मुखिया को छह- छह मास्क का वितरण करेंगे। वितरण पंजी में मास्क वितरण संबंधित आवश्यक बातों काे दर्ज करते हुए प्रतिदिन प्रखंड कार्यालय को प्रतिवेदन भी समर्पित करेंगे। बीडीओ ने यह सख्त निर्देश दिया कि मास्क के वितरण में कहीं से कोई कोताही नहीं होनी चाहिए। स्वयं पंचायत सचिव और कार्यपालक सहायक घर-घर घूमकर मास्क का वितरण करेंगे।
बीडीओ ने जीविका के द्वारा उपलब्ध कराए गए मास्क को वितरण के साथ-साथ लोगों को मास्क पहनने और सोशल डिस्टेंसिंग का अनुपालन करने का भी जागरूक करने पर बल दिया। साथ ही कहा कि कोरोना जैसे वैश्विक महामारी में सरकार के द्वारा कोरोना गाइडलाइन का अनुपालन करने के लिए भी लोगों को जागरूक करेंगे। मौके पर जीविका प्रबंधक राकेश चंद्र चौधरी ने बताया कि प्रखंड क्षेत्र में 38 जीविका दीदियों के द्वारा लगातार मास्क का सिलाई किया जा रहा है। मौके पर जीपीएस अरुण कुमार, प्रधान सहायक रवि शंकर रजक, सचिव रामजी महतो कमरुद्दीन अंसारी, प्रखंड नाजिर बसंत राम आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn